SET เช้าลบ 10 จุด เซ่นแรงขาย “บิ๊กแคป” หลังบาทอ่อน-หยุดยาว
SET เช้าลบ 10 จุด เซ่นแรงขาย “บิ๊กแคป” หลังบาทกลับมาอ่อนค่า 38 บ. อีกครั้ง และเข้าใกล้ช่วงหยุดยาว นักลงทุนจึงชะลอลงทุน
SET เช้าลบ 10 จุด เซ่นแรงขาย “บิ๊กแคป” หลังบาทกลับมาอ่อนค่า 38 บ. อีกครั้ง และเข้าใกล้ช่วงหยุดยาว นักลงทุนจึงชะลอลงทุน
11 ต.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:07 น. อยู่ที่ 1,560.32 ลดลง 10.25 จุด หรือ 0.65% สูงสุดที่ 1,569.13 จุด ต่ำสุดที่ 1,559.22 จุด มูลค่าการซื้อขาย 6.94 พันล้านบาท
นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้มีโอกาสที่จะผันผวนในทิศทางที่ปรับตัวลดลงอยู่ โดยได้รับแรงกดดันจากเงินบาทที่กลับมาอ่อนค่าทะลุ 38 บาทอีกครั้ง อาจจะเป็นแรงกดดันให้เงินทุนต่างชาติไหลออกได้
นอกจากนี้ราคาน้ำมันที่พุ่งขึ้นมาวานนี้อาจจะเป็นแรงกดดันให้มีความกังวลเงินเฟ้อปรับตัวสูงขึ้นอีกครั้ง รวมไปถึงความกังวลด้านภูมิรัฐศาสตร์ระหว่างรัสเซีย และ ยูเครน รวมถึงสถานการณ์ความตึงเครียดที่เกิดขึ้นในคาบสมุทรเกาหลี
ขณะที่ไทยเตรียมเข้าสู่ช่วงวันหยุดยาวนักลงทุนรอติดตามปัจจัยต่างๆ จึงคาดว่าปริมาณซื้อขายไม่มากนัก พร้อมให้กรอบการเคลื่อนไหวที่ 1,554-1,680 จุด